CELEX: 32020D1010
Language: lt
Date: 1593648000000
Title: Politinio Ir Saugumo Komiteto Sprendimas (BUSP) 2020/1010 2020 m. liepos 2 d. dėl Europos Sąjungos karinės operacijos Bosnijoje ir Hercegovinoje ES operacijos vado skyrimo, kuriuo panaikinamas Sprendimas (BUSP) 2019/264 (BiH/29/2020)

13.7.2020   
               
               
                  LT
               
               
                  Europos Sąjungos oficialusis leidinys
               
               
                  L 224/7
               
            
         POLITINIO IR SAUGUMO KOMITETO SPRENDIMAS (BUSP) 2020/1010
         2020 m. liepos 2 d.
         dėl Europos Sąjungos karinės operacijos Bosnijoje ir Hercegovinoje ES operacijos vado skyrimo, kuriuo panaikinamas Sprendimas (BUSP) 2019/264 (BiH/29/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
         kadangi:
         
                     (1)
                  
                  
                     pagal Bendrųjų veiksmų 2004/570/BUSP 6 straipsnio 1 dalį Taryba įgaliojo Politinį ir saugumo komitetą (PSK) priimti atitinkamus sprendimus dėl ES operacijos vado paskyrimo;
                  
               
                     (2)
                  
                  
                     2018 m. spalio 8 d. PSK iš principo nusprendė, kad Vyriausiosios sąjungininkų pajėgų Europoje vadavietės (SHAPE) štabo viršininko pavaduotojas nuo 2019 m. kovo 29 d. turėtų būti paskirtas ES operacijos vadu, jei NATO patvirtins, kad jis gali užimti šias pareigas;
                  
               
                     (3)
                  
                  
                     2018 m. gruodžio 7 d. Šiaurės Atlanto Taryba patvirtino, kad SHAPE štabo viršininko pavaduotojas nuo 2019 m. kovo 29 d. gali imtis ES operacijos vado pareigų pagal „Berlin plus“ susitarimus;
                  
               
                     (4)
                  
                  
                     2019 m. vasario 7 d. PSK priėmė Sprendimą (BUSP) 2019/264 (2), kuriuo SHAPE štabo viršininko pavaduotojas generolas leitenantas Olivier RITTIMANN nuo 2019 m. kovo 29 d. skiriamas Europos Sąjungos karinės operacijos Bosnijoje ir Hercegovinoje ES operacijos vadu;
                  
               
                     (5)
                  
                  
                     2020 m. gegužės 15 d. NATO nusprendė paskirti generolą majorą Brice HOUDET SHAPE štabo viršininko pavaduotoju, kuris nuo 2020 m. liepos 18 d. pakeičia generolą leitenantą Olivier RITTIMANN. Generolas majoras Brice HOUDET turėtų nuo tos dienos taip pat pakeisti generolą leitenantą Olivier RITTIMANN kaip Europos Sąjungos karinės operacijos Bosnijoje ir Hercegovinoje ES operacijos vadą;
                  
               
                     (6)
                  
                  
                     2020 m. gegužės 26 d. Europos Sąjungos karinis komitetas susitarė rekomenduoti generolą majorą Brice HOUDET paskirti Europos Sąjungos karinės operacijos Bosnijoje ir Hercegovinoje ES operacijos vadu nuo 2020 m. liepos 18 d.;
                  
               
                     (7)
                  
                  
                     todėl Sprendimas (BUSP) 2019/264 turėtų būti panaikintas;
                  
               
                     (8)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus;
                  
               
                     (9)
                  
                  
                     2002 m. gruodžio 12–13 d. Kopenhagos Europos Vadovų Taryba priėmė deklaraciją, kurioje pareiškė, kad „Berlin plus“ susitarimai bus taikomi ir įgyvendinami tik tose Sąjungos valstybėse narėse, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,
                  
               PRIĖMĖ ŠĮ SPRENDIMĄ:
         
            1 straipsnis
            Generolas majoras Brice HOUDET, Vyriausiosios sąjungininkų pajėgų Europoje vadavietės štabo viršininko pavaduotojas, nuo 2020 m. liepos 18 d. skiriamas Europos Sąjungos karinės operacijos Bosnijoje ir Hercegovinoje ES operacijos vadu vietoj generolo leitenanto Olivier RITTIMANN.
         
         
            2 straipsnis
            Sprendimas (BUSP) 2019/264 panaikinamas.
         
         
            3 straipsnis
            Šis sprendimas įsigalioja 2020 m. liepos 18 d.
         
         
            Priimta Briuselyje 2020 m. liepos 2 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 252, 2004 7 28, p. 10.
         
            (2)  2019 m. vasario 7 d. Politinio ir saugumo komiteto sprendimas (BUSP) 2019/264 dėl Europos Sąjungos karinės operacijos Bosnijoje ir Hercegovinoje ES operacijos vado skyrimo ir panaikinantis Sprendimą (BUSP) 2017/464 (BiH/27/2019) (OL L 44, 2019 2 15, p. 12).